สวัสดีค่ะ คือมีปัญหาว่าทำงานกับคนไข้ และมีความเสี่ยงเกี่ยวกับเลือดกระเด็นเข้าตา แต่มีการใส่แว่นป้องกัน ใส่เฟสชิว เวลาทำงาน แต่มีปัญหาว่า บางที มีอาการตาแห้ง เหมือนมีฝุ่น หรือน้ำ เข้าตาตลอดเวลา ทั้งที่บางทีไม่ได้ทำอะไรด้วยซ้ำ ทำให้กังวลคิดว่าถ้ามันเข้าจริงจะแยกออกมั้ย หรือว่าเรามีความกังวลมากเกินไป คือบางทีใส่เฟสชิวทั้งแว่นยังรู้สึกเหมือนมีอะไรเข้าตาเวลาทำงาน หรือเรามีความกังวลมากเกินไปคะบางทีก็มีอาการย้ำคิด จนคิดว่าเรามีอาการทางจิตหรือปล่าวค่ะ
สวัสดีค่ะ อาการเคืองตา รู้สึกเหมือนมีฝุ่น หรือน้ำ เข้าตาตลอดเวลาดังกล่าวมา อาจจะมีสาเหตุมาจาก การมีภูมิแพ้ที่ตา ทำให้คันตา ตาแห้ง ตาแดงได้ หรืออาจเกิดจากมีการระคายเคืองจากสารที่กระเด็นเข้าตาจริงๆ แต่หากใส่ face shield หรือแผ่นใสครอบป้องกันใบหน้าอยู่ตลอด โอกาสก็เกิดได้น้อย หรือมีการติดเชื้อที่ดวงตา เช่นเยื่อบุตาอักเสบจากการติดเชื้อไวรัส หรือการมีต้อหินหรือต้อลมที่เป็นมากแล้ว ก็อาจทำให้รู้สึกระคายเคืองตา ตาแห้งอยู่ตลอดได้เช่นกันเบื้องต้นใส่ face shield และใส่แว่นเพื่อป้องกันสายตาขณะทำงานอยู่ตลอดเวลา ถ้าตาแห้งมาก ใช้น้ำตาเทียมช่วยหยอดระหว่างวันได้ หลีกเลี่ยงการใช้เครื่องสำอางที่ตา ไม่ไปขยี้ตาบ่อยๆหากมีอาการมากขึ้นเรื่อยๆ ตาแห้งจนแสบ แดง คันเยอะ หรือการมองเห็นผิดปกติไป ควรไปพบแพทย์เพื่อตรวจเพิ่มเติม